钦定古今图书集成/历象汇编/庶征典/第165卷 > 魏
## 钦定古今图书集成/历象汇编/庶征典/第165卷 > 魏

### 文帝黄初三年秃鹙集雒阳芳林园池

按《魏志。文帝本纪》。不载。　按《宋书五行志》云云。　按
《符瑞志》。文帝初郡国十九言白雀见。黄初初郡国十
九言“白鸠见。”

黄初四年《鹈鹕集》。

按《魏志文帝本纪》：黄初四年“夏五月，有鹈鹕鸟集灵
芝池。诏曰：‘此诗人所谓污泽也’。”《曹诗》刺恭公远君子

人之刺。

黄初七年《秃鹙集》。

按《魏志文帝本纪》。不载。　按《宋书五行志》。“七年，秃鹙
集雒阳芳林园池。其夏文帝崩。”

黄初　年，有燕生鹰。

按《魏志。文帝本纪》。不载。　按《宋书五行志》。黄初末。宫
中有燕生鹰。口爪俱赤。此与商纣宋隐同象。

### 明帝青龙三年戴鵀巢钜鹿张臶家按魏志明帝本纪不载 按宋书五行志青龙三年戴鵀巢钜鹿人张臶博学有高节不应袁绍高𠏉之

命。魏太祖辟亦不至。优游嘉遁，门徒数百，太守王肃
雅敬焉。时年百馀岁，谓门人曰：“戴鵀阳鸟，而巢于门
阴，此凶祥也。”乃援琴歌咏，作诗一首，旬日而卒。按占，
羽虫之孽也。

### 景初元年有燕生𪃟有鹊巢陵霄阁按魏志明帝本纪不载 按宋书五行志景初元年有燕生钜𪃟于卫国涓桃里李盖家形若鹰吻似燕

案刘向说，“此羽虫之孽，又赤眚也。”高堂隆曰：“此魏室
之大异，宜防鹰扬之臣于萧墙之内。”其后晋宣王起，
遂有魏室。　又按《志》，“景初元年，陵霄阁始构，有鹊巢
其上，鹊体白黑杂色。此羽虫之孽，又白黑祥也。”帝以
问高堂隆，对曰：“《诗》云：‘惟鹊有巢，惟鸠居之’。今兴起宫
室，而鹊来巢，此宫室未成，身不得居之之象。天意若
曰：‘室未成。将有它姓制御之。不可不深虑’。”于是帝改
容动色。